

**Павлодар облысы Щарбақты ауданының әкімшілік-аумақтық құрылысындағы өзгерістер туралы**

Павлодар облыстық мәслихатының 2004 жылғы 24 желтоқсандағы N 92/9 шешімі. Павлодар облысының әділет департаментінде 2005 жылғы 11 қаңтарда N 2857 тіркелді

      Қазақстан Республикасының "Қазақстан Республикасындағы жергiлiктi мемлекеттiк басқару туралы" 
Заңының
 6 бабы 1 тармағының 4) тармақшасына, Қазақстан Республикасының "Қазақстан Республикасының әкiмшiлiк-аумақтық құрылысы туралы" 
Заңы
 11 бабының 3) тармақшасына, Павлодар облысы Шарбақты ауданы мәслихаты мен әкiмдiгiнiң 2004 жылғы 13 мамырдағы (III сайланған V сессиясы) "Доменка, Богодуховка, Второе отделение селолары елдi мекендерiн тарату туралы" N 26//5 бiрлескен шешiмiне, облыс әкiмдiгiнiң 2004 жылғы 17 қарашадағы "Шарбақты ауданының әкiмшiлiк-аумақтық құрылысындағы өзгерiстер туралы" N 272/9 қаулысына сәйкес облыстық Мәслихат пен облыс әкiмдiгi ШЕШIМ ЕТЕДI:
  
      Павлодар облысы Шарбақты ауданының  әкiмшiлiк-аумақтық құрылысына мынадай өзгерiстер енгiзiлсiн:
  
      Соснов селолық округiнiң Доменка селосы, Хмельницк селолық округiнiң Второе отделение селосы, Красилов селолық округiнiң Богодуховка селосы елдi мекен мәртебесiнен айырылуына байланысты таратылсын және кейiннен есептiк деректерден шығарылсын;
  
      Доменка селосы Соснов селолық округiнiң Софиевка селосының құрамына; Богодуховка селосы Красилов селолық округiнiң Красилов селосының құрамына; Второе отделение селосы Хмельницк селолық округiнiң Хмельницк селосының құрамына енгiзiлсiн.
  
      Осы шешiмнiң орындалуын бақылау облыстық Мәслихаттың азаматтардың құқығы мен заңды мүдделерiн қорғау және ақпараттық саясат жөнiндегi тұрақты комиссиясына жүктелсiн.

*Сессия төрағасы А. Гуськов*

*Облыс әкiмi Қ. Нұрпейiсов*

*Облыстық Мәслихаттың хатшысы Р. Гафуров*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК